b'\n_START_ARTICLE_\nSojenice\n_START_SECTION_\nPomen barv\n_START_PARAGRAPH_\nPrva rojenica sodi mladost, druga zakonsko \xc5\xbeivljenje, tretja pa starost; poslednja je vselej belo oble\xc4\x8dena, onidve pa rde\xc4\x8de, modro ali druga\xc4\x8de, tako da je barva njene obleke v skladu s sodbo. Rde\xc4\x8da in modra barva sta barvi mladosti, \xc5\xbeivljenjske radosti, bela pa znamenje smrti.\n_START_SECTION_\nZanimivosti\n_START_PARAGRAPH_\nVile sojenice je na svojem delu upodobil tudi umetnik Tone Kralj. Upodobljene so na velikih lesenih vhodnih vratih Osnovne \xc5\xa1ole Jo\xc5\xbeeta Gorjupa v Kostanjevici na Krki. Poleg vil v zgornjem delu vrat, so upodobljeni \xc5\xa1e prizori iz setve, trgatve ter dela v rudniku. Na vrhu pa se nahaja napis: Nulla dies sine linea \xe2\x80\x93 Niti en dan brez \xc4\x8drte (izrek slikarja Apela o vsakdanjem delu).'